**D O H O D A**

o používaní súkromného motorového vozidla na služobné účely

**Článok 1**

**Účastníci dohody**

**Občianske združenie:** Deaflympijský výbor Slovenska

so sídlom: Blumentálska 24, 811 07 Bratislava 1

IČO: 42254388

v mene ktorého koná: PaedDr. Miloš Štefek, prezident

(ďalej len OZ)

a

**pracovník:**

meno:

trvale bytom:

dátum narodenia:

(ďalej len „pracovník“) (spolu aj ako „účastníci dohody“)

uzatvárajú podľa zákona č. 283/2002 Z. z. o cestovných náhradách v znení neskorších predpisov (ďalej len „zákon o cestných náhradách) túto dohodu:

**Článok 2**

**Predmet dohody**

2.1. Predmetom dohody je používanie súkromného motorového vozidla uvedeného v bode 2 tohto článku na prepravu pracovníka pri plnení pracovných úloh v prospech OZ, pre účely pracovných ciest a účely vykonávania činností vyplývajúcich z poverených činností.

2.2. Technické parametre motorového vozidla:

Typ vozidla:

Značka:

EČV:

Obsah valcov:

Druh PHM podľa TP:

Spotreba podľa TP:

Poistenie mot. vozidla – číslo poistnej zmluvy:

**Článok 3**

**Podmienky dohody**

3.1. Účastníci dohody sa dohodli na náhrade cestovných výdavkov takto:

3.1.1. Pracovníkovi patrí za každý 1 km jazdy sadzba základnej náhrady a náhrada výdavkov za spotrebované pohonné látky podľa § 7 ods. 4 zákona o cestovných náhradách.

3.1.2. Pracovníkovi patrí náhrada ostatných výdavkov súvisiacich s výkonom pracovnej činnosti a to parkovné, ako aj poplatky súvisiace so zakúpením diaľničných známok, či iných cestných poplatkov (mýtne a pod.) a stravné náhrady podľa zákona o cestovných náhradách.

3.1.3. Pracovník preukáže vyúčtovanie cestovných výdavkov dokladom o úhrade pohonných látok čerpaných v čase výkonu činností a funkcie podľa čl. 2 ods. 2.1 tejto dohody, alebo táto cena bude zohľadnená podľa priemerných týždenných cien PHM vedených štatistickým úradom SR. Pracovník bude evidovať všetky vykonané pracovné cesty na predpísaných tlačivách.

3.1.4. Poplatky súvisiace s prevádzkou cestného motorového vozidla, t. j. zákonné, alebo havarijné poistenie, opravy motorového vozidla, s výnimkou škody na motorovom vozidle vzniknutej v čase použitia motorového vozidla na plnenie pracovných úloh v prospech OZ, týkajúce sa osobného motorového vozidla znáša počas celej doby platnosti tejto dohody pracovník.

3.1.5. V prípade vzniku poistnej udalosti je pracovník povinný túto bez zbytočného odkladu nahlásiť polícii s následným oznámením tejto skutočnosti OZ.

3.1.6. Fotokópia technického preukazu a kópia o zaplatení zákonného, alebo havarijného poistenia sú súčasťou tejto dohody.

**Článok 4**

**Doba platnosti**

4.1. Dohoda sa uzatvára na dobu neurčitú.

**Článok 5**

**Záverečné ustanovenia**

5.1. Túto dohodu možno meniť a dopĺňať len písomnými dodatkami podpísanými účastníkmi tejto dohody.

5.2. Účinnosť dohody končí dňom skončenia výkonu funkcie pracovníka – spolupracujúcej osoby.

5.3. V prípade straty, alebo odobratia vodičského oprávnenia pracovníka, končí účinnosť tejto dohody dňom vzniku tejto skutočnosti.

5.4. Dohoda bola vyhotovená v dvoch rovnopisoch s platnosťou originálu pre každého účastníka.

5.5. Účastníci prehlasujú, že túto dohodu uzavreli slobodne, vážne a bez omylu, dohoda nebola uzatvorená v tiesni ani za nápadne nevýhodných podmienok, vyhlasujú, že si dohodu prečítali, jej obsahu porozumeli, dohoda vyjadruje ich skutočnú vôľu a na znak súhlasu s ňou ju vlastnoručne podpisujú.

------------------------------------------------ --------------------------------------------

Miloš Štefek, prezident

V Bratislave, dňa 2. septembra 2018